Χταποδοπίλαφο τσεσμελίδικο
Η περιοχή του Τσεσμέ, λόγω της εγγύτητας με τη θάλασσα, είχε πάντα άφθονες θαλασσινές πρώτες ύλες.
1 χταπόδι περίπου 1.200 γρ., καθαρισμένο*, 1/2 φλιτζ. τσαγιού ξίδι ή κρασί, 1 ξερό κρεμμύδι, ψιλοκομμένο, 1 μεγάλη ώριμη ντομάτα, τριμμένη, 1 φύλλο δάφνης, 1 φλιτζ. τσαγιού ρύζι Καρολίνα, 50 ml ελαιόλαδο, αλάτι, φρεσκοτριμμένο πιπέρι
Για το χταποδοπίλαφο τσεσμελίδικο ξεκινάμε και σε μια κατσαρόλα βάζουμε το χταπόδι, το ξίδι ή το κρασί και νερό τόσο που να υπερκαλύπτει το χταπόδι κατά 1 εκ. και βράζουμε σε μέτρια προς χαμηλή φωτιά, με σκεπασμένη την κατσαρόλα με καπάκι, για 30 λεπτά, μέχρι το χταπόδι να μαλακώσει αλλά να κρατάει στο δόντι.Βγάζουμε από την κατσαρόλα το χταπόδι και το αφήνουμε σε ένα ξύλο κοπής.Από το ζουμί της κατσαρόλας κρατάμε 4 φλιτζ. τσαγιού και το διατηρούμε ζεστό.Όταν το χταπόδι κρυώσει ελαφρώς και γίνει χλιαρό, το κόβουμε σε κομμάτια των 2-3 εκ.Σε μια φαρδιά κατσαρόλα (ή στην ίδια που βράσαμε το χταπόδι, άδεια και καθαρή) ζεσταίνουμε το λάδι σε μέτρια φωτιά και σοτάρουμε το κρεμμύδι για 2-3 λεπτά, μέχρι να ροδίσει ελαφρά.Προσθέτουμε το χταπόδι, την ντομάτα, τη δάφνη και το αλατοπίπερο και μαγειρεύουμε για 30 λεπτά.Προσθέτουμε το ζουμί του χταποδιού που κρατήσαμε στην άκρη, ζεστό, και μόλις πάρει βράση, προσθέτουμε και το ρύζι.Ανακατεύουμε και μαγειρεύουμε για περίπου 20 λεπτά, μέχρι να γίνει το ρύζι και να απορροφήσει όλο το ζουμί.
Κρεμμύδι,Ντομάτα,Χταπόδι